Prišla mi menštruácia o 15 dní skôr, keď som začala brať ATB
Dobrý deň, užívam HAK mistra, nedávno mi menzes skončil. Ochorela som, boli mi predpísané ATB zinnat. 500. Ako som atb začala užívať, menštruácia prišla zas a neprestáva.
Dobrý deň
Ďakujeme za Vašu otázku
Nepravidelná menštruácia môže súvisieť s nadmerným stresom, prebiehajúcim ochorením, užívaním liekov, prísnou diétou, kolísaním telesnej hmotnosti, a inými faktormi.
Pri súčasnom užívaní liekov Mistra a Zinnat bola pozorovaná stredne závažná interakcia, pri ktorej môže byť ovplyvnený účinok antikoncepcie Mistra. Následkom môže byť zníženie účinku až riziko zlyhania perorálnej antikoncepcie v dôsledku narušenia črevnej mikroflóry. To môže spôsobiť medzimenstruačné krvácanie. Počas liečby je vhodné užívanie probiotík pre obnovu črevnej mikroflóry a kombinácia perorálnej antikoncepcie s inými typmi antikoncepčných metód (alternatívne kontraceptíva).
V prípade krvácania dlhšieho ako 7 dní, veľmi silného menštruačného krvácania, alebo ak sa nepravidelné krvácanie bude opakovať, odporúčam vyšetrenie u gynekológa.
Prajem pekný zvyšok dňa
S pozdravom, PharmDr. Lucia Kubáňová